So zreteľom na

–Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,

–nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie (...), a najmä na jeho článok 44,

–všeobecný rozpočet Európskej únie na rozpočtový rok 2019 prijatý 12. decembra 2018,

Európska komisia týmto predkladá Európskemu parlamentu a Rade návrh opravného rozpočtu č. 1 k rozpočtu na rok 2019.

ZMENY VO VÝKAZE PRÍJMOV A VÝDAVKOV PODĽA ODDIELOV

Zmeny vo výkaze príjmov a výdavkov podľa oddielov sú k dispozícii v databáze EUR-Lex ( http://eur-lex.europa.eu/budget/www/index-sk.htm ). Anglické znenie zmien v tomto výkaze je pripojené na informačné účely ako príloha k rozpočtu.

DÔVODOVÁ SPRÁVA

Cieľom návrhu opravného rozpočtu (ďalej len „NOR“) č. 1/2019 je zahrnúť do rozpočtu na rok 2019 prebytok z plnenia rozpočtu na rok 2018. Ako je stanovené v článku 18 ods. 3 nariadenia o rozpočtových pravidlách, ktoré sa vzťahujú na všeobecný rozpočet Únie , prebytok je jediným predmetom tohto NOR, ktorý sa musí predložiť do 15 dní po predložení predbežnej účtovnej závierky na konci marca 2019.

1.Plnenie rozpočtu v roku 2018 vykazuje prebytok vo výške 1 802 988 329 EUR, ktorý sa preto do rozpočtu na rok 2019 zahŕňa na stranu príjmov.

(v EUR)

Výsledky plnenia rozpočtu za rok 2018 Prebytočné príjmy 1 274 590 133 Prebytočné výdavky 528 398 196 Prebytok spolu 1 802 988 329

2.Zahrnutím prebytku do rozpočtu sa zodpovedajúcim spôsobom zníži celkový príspevok 28 členských štátov na financovanie rozpočtu na rok 2019. Príspevky členských štátov budú ovplyvnené aj aktualizovanou prognózou vlastných zdrojov, ktorá bude k dispozícii po zasadnutí Poradného výboru pre vlastné zdroje (ACOR), ktoré sa uskutoční v máji 2019, a zahrnuté do následného návrhu opravného rozpočtu.

3.V nasledujúcej tabuľke je uvedený prehľad výsledkov plnenia rozpočtu za rok 2018, pokiaľ ide o plnenie rozpočtu na strane príjmov:

(v EUR)

Výsledky plnenia rozpočtu za rok 2018 Rozpočet

(vrátane OR 1 – 6) Výsledok Zmena Medzisúčet – Príjmy 144 767 916 298 146 042 506 431 1 274 590 133 — Hlava 1 – Vlastné zdroje 142 363 728 037 142 329 649 983 –34 078 054 Odvody z produkcie a iné clá v sektore cukru –92 981 713 –85 070 995 7 910 718 Clá 20 164 642 350 20 316 700 932 152 058 582 Vlastné zdroje pochádzajúce z DPH 17 148 885 750 17 132 576 159 –16 309 591 Vlastné zdroje založené na HND 105 143 181 650 104 978 526 257 –164 655 393 Korekcia rozpočtovej nerovnováhy v prospech Spojeného kráľovstva 0 –18 997 428 –18 997 428 Hrubé zníženie ročných príspevkov niektorých členských štátov založených na HND 0 5 915 059 5 915 059 — Hlava 3 – Prebytky, zostatky a úpravy 555 542 325 581 255 381 25 713 056 — Hlava 4 – Osoby pracujúce v inštitúciách 1 547 408 825 1 541 840 701 –5 568 124 — Hlava 5 – Príjmy z administratívnej činnosti inštitúcií 45 050 050 3 715 390 –41 334 660 — Hlava 6 – Príspevky a náhrady v rámci dohôd a programov Únie 110 000 000 106 217 941 –3 782 059 — Hlava 7 – Úroky z omeškania a pokuty 115 000 000 1 427 642 570 1 312 642 570 — Hlava 8 – Operácie prijímania a poskytovania úverov 6 186 061 39 035 856 32 849 795 — Hlava 9 – Rôzne 25 001 000 13 148 609 –11 852 391

4.Rozdiely v hlave 1 (Vlastné zdroje) predstavujú 0,02 % prognózy. Ide najmä o vyššie príjmy z tradičných vlastných zdrojov, a to o 160 mil. EUR (t. j. vybralo sa 100,8 % prognózovanej sumy), a nižšie príjmy v dôsledku kolísania výmenného kurzu, a to o 200 mil. EUR (keďže vlastné zdroje sú hradené v národnej mene, ale v rozpočte sú zaúčtované v eurách). V rámci hlavy 3 (Prebytky, zostatky a úpravy), ktorá sa týka úprav vlastných zdrojov, predstavuje rozdiel len 26 mil. EUR.